*Én azt mondom, amit az én Atyámnál láttam, és ti is azt teszitek, amit a ti atyátoktól hallottatok.”*(Jn 8,38)

A fenti mondat egyértelművé teszi számunkra, hogy Jézus előtt az abszolút tekintély a Mennyei Atya. Ő olyanná akar válni – és ezt a példaként állítja elénk. Ennek érdekében azt mondja és teszi, amit az Atyánál lát, hall. Persze az Ő életében ez „kicsit speciális”, mert Ő tökéletes Isten.

A mondatban közvetlen szülő – gyermek viszonyt kell feltételezni, a tömegben lévők is a saját atyjukat utánozva váltak felnőtté. Csakhogy ezek az atyák nagyon is emberek voltak, messze a Mennyei Atya tökéletességétől. A gyermekek megtanulják azt, amit látnak majd ezt kiegészítik a saját tapasztalatuk, értékrendjük szerint. Ennek összessége motiválja a tetteket.

A te életedben ki a példakép? Ha nem a Mindenható Isten, akkor gyorsan korrigáld! *Vadon Gyula*